"امریکادا متخصص‌لر چرشنبه آخشامی کلرادو ایالتینده ایلک دفعه کوروناویروسون "بریتانیا" واریانتینا (کووید-19 ب.1.1.7) یولوخما آشکار ائدیب‌لر.
بو باره‌ده کلرادو ایالتی‌نین فرمانداری ژارد پولیس آچیقلاماسیندا بیلدیریب.
فرماندار دئییب کی، یولوخان شخص تقریباً 20-29 یاش آرالیغیندا اولان کیشی‌دیر: "او، تجرید اولونوب. صلاحیت‌لی اورقان‌لارین معروضه‌لرینه گؤره، یولوخموش شخص سون واخت‌لار اوزون سفرلر ائتمه‌ییب".
ژارد پولیس یئنی کووید-19 واریانتی حاقیندا هله چوخ شئی بیلمه‌دیک‌لرینی، لاکین داها سرعتله یاییلماسینا دایر معلومات‌لی اولدوق‌لارینی سؤیله‌ییب.
قئید ائدک کی، جان هاپکینز بیلیم یودونون سون معلوماتینا گؤره، امریکا-دا 19،4 میلیون‌دان چوخ کوروناویروس ایفکسیونو آشکار ائدیلیب، 336،9 میندن چوخ خسته اؤلوب. اؤلکه هر ایکی گؤستریجگیه گؤره دونیادا بیرینجی یئرده‌دیر.
